52. ΑΠΟΦΑΣΗ ΤΡΑΠΕΖΑΣ ΤΗΣ ΕΛΛΑΔΟΣ ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ Αριθ.36 της 5-12 Αυγ.1999 (ΦΕΚ Α΄164) Τροποποίηση της ΠΔ/ΤΕ 2246/16.9.93, όπως ισχύει, που αφορά στην εποπτεία και έλεγχο των μεγάλων χρηματοδοτικών ανοιγμάτων των πιστωτικών ιδρυμάτων. Αφού έλαβε υπόψη: α)Την ΠΔ/ΤΕ 2246/16.9.93, όπως ισχύει σχετικά με την εποπτεία και τον έλεγχο των μεγάλων χρηματοδοτικών ανοιγμάτων των πιστωτικών ιδρυμάτων και ειδικότερα το κεφ. ΣΤ, παραγρ. 1β (εδάφιο β). β)Το Κεφ. Ι, παραγρ. Δ (εδάφιο α) της ΠΔ/ΤΕ 2053/92 όπως ισχύει, σχετικά με τα ίδια κεφάλαια των πιστωτικών ιδρυμάτων που έχουν την έδρα τους στην Ελλάδα. γ)Την ΠΔ/ΤΕ 2054/18.3.92 σχετικά με το συντελεστή φερεγγυότητας των πιστωτικών ιδρυμάτων που έχουν την έδρα τους την Ελλάδα. δ) το Προεδρικό Διάταγμα 267/95 σχετικά με την άσκηση εποπτείας των πιστωτικών ιδρυμάτων σε ενοποιημένη ή υποενοποιημένη βάση και ειδικότερα το άρθρο 7, παραγρ. 1, αποφάσισε τα ακόλουθα: 1.Τροποποιούνται  οι διατάξεις της  ΠΔ/ΤΕ 2246/16.9.93, όπως ισχύει και καθορίζεται ότι δεν εφαρμόζονται σε υποενοποιημένη ή ατομική βάση τα ανώτατα όρια του Κεφ. Δ της εν λόγω Πράξης ως προς τα χρηματοδοτικά ανοίγματα προς: α)Θυγατρικές επιχειρήσεις πιστωτικών ιδρυμάτων, τα οποία, ως μητρικές επιχειρήσεις, υπόκεινται, μαζί με τις εν λόγω θυγατρικές, σε ενοποιημένη εποπτεία από την Τράπεζα της Ελλάδος σύμφωνα με τις ισχύουσες διατάξεις και β) τη μητρική επιχείρηση (πιστωτικό ή χρηματοδοτικό ίδρυμα) πιστωτικού ιδρύματος υπό την ίδια ως άνω προϋπόθεση (εδαφ. α). 2.Διευκρινίζεται ότι τα ποσά που αφαιρούνται από τα ίδια κεφάλαια των πιστωτικών ιδρυμάτων σύμφωνα με το Κεφ. Ι, παραγρ. Δ (εδάφιο α) της ΠΔ/ΤΕ 2053/92, όπως ισχύει, δεν λαμβάνονται υπόψη κατά τον υπολογισμό των μεγάλων χρηματοδοτικών ανοιγμάτων καθώς και για την εφαρμογή των διατάξεων περί κεφαλαιακής επάρκειας των πιστωτικών ιδρυμάτων (ΠΔ/ΤΕ 2054/92, όπως ισχύει και 2397/96). Σελ. 124,116 Τεύχος 1415 Σελ. 80 3. Καθορίζεται ότι οι διατάξεις της παρούσας απόφασης εφαρμόζονται και επί των υφιστάμενων μεγάλων χρηματοδοτικών ανοιγμάτων καθώς και των προσωρινών υπερβάσεων τους, οι οποίες έχουν εγκριθεί με ειδικές αποφάσεις της Τράπεζας της Ελλάδος. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. 12.Θ.β.52 ΄Ελεγχος της πίστεως 